Top Hat (títol orichinal en anglés, en aragonés Sombrero de copa, enguerada en Aragón con iste zaguer títol) ye una cinta de cine estausunidense de comedia screwball musical de l'anyo 1935 dirichida por Mark Sandrich seguntes un guión adaptau por Allan Scott y Dwight Taylor basau en una historia d'iste zaguero basada a la vegada en A Scandal in Budapest, una obra teatral d'Alexander Faragó y Aladar Laszlo (1911). Conta con una banda sonora orichinal d'Irving Berlin, una dirección de fotografía al cudiau de David Abel y una producción cinematografica de Pandro S. Berman ta la productora cinematografica RKO Radio Pictures. L'elenco d'actors d'a cinta ye formau por Fred Astaire, Ginger Rogers, Edward Everett Horton, Erik Rhodes, Helen Broderick, Eric Blore, Lucille Ball, Gino Corrado, Leonard Mudie y Dennis O'Keefe, entre d'atros. Ye una d'as nueu cintas a on colaboron Fred Astaire y Ginger Rogers, estando la mas exitosa d'ellas dimpués d'Easter Parade (Charles Walters, 1948).

A cinta conta la historia d'un bailarín de claqué estausunidense que plega en Londres ta protagonizar un espectaclo y que conoix a una mesacha a qui decide impresionar con as suyas virtuz y capacidaz ta ganar-se lo suyo afecto. S'ambienta en epoca actual d'a cinta (1935) en Londres y Venecia y se filmó integrament en os estudios Paramount Studios y RKO Studios en a ciudat de Los Angeles (California). Se tracta d'una cinta con un gran exito en o suyo enguero (ye la segunda cinta de 1935 con mas ingresos de taquilla, dezaga de Mutiny on the Bounty) y muit bien recibida por a critica cinematografica. Antiparte, en a 9ena edición d'os Premios Oscar recibió cuatre nominacions, incluyindo-ie l'Oscar a la Millor Cinta, encara que no en ganó garra. En 1990 la Biblioteca d'o Congreso seleccionó a Top Hat en considerar que la cinta yera "cultural, historica y esteticament significativa" ta incluyir-la en o National Film Registry.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1935.
Cintas de 1935.
Top Hat